Държавен вестник, бр. 76, 2012 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  76
– за персонала – 10 µSv.h-1 (закръглено);
– за населението – 0,1 µSv.h-1 (закръглено).
5. Границите за годишното постъпване (Bq) 
на отделни радионуклиди в организма на лица 
от персонала или на лица от населението чрез 
поглъщане (перорално) или чрез вдишване (ин­
халаторно) се определят, като се раздели основ­
ната годишна граница на облъчване за лица от 
персонала (20 mSv), съответно за лица от населе­
нието (1 mSv), на съответния дозов коефициент 
е(g), който показва очакваната ефективна доза, 
която се получава при перорално или инхалатор­
но постъпване на единица активност в тялото
(Sv.Bq-1). Стойностите на е(g) зависят от вида на 
съответния радионуклид, физико-химичната фор­
ма, в която се намира, начина на постъпване в 
организма и от възрастовата група на лицето от 
населението, като населението е разделено на шест 
възрастови групи, а персоналът е отделна група. 
Границите на годишно постъпване се определят 
консервативно, като се използват най-голeмите 
стойности на съответните дозови коефициенти 
е(g), отнасящи се за различните възрастови групи, 
радионуклиди, физико-химични форми, размери 
на аерозолите, начини на постъпване в организма 
и възрастови групи. 
6. Границата на средногодишната обемна ак­
тивност на отделните радионуклиди във въздуха на 
работните помещения (Bq.m-3) се определя, като 
се раздели границата на годишното постъпване 
на съответния радионуклид чрез вдишване (Bq) 
на обема въздух, вдишан от лица от персонала за 
една година (2400 m3). 
7. В таблица 3 са посочени границите на годишно 
постъпване на отделни радионуклиди в организма 
на лица от персонала чрез вдишване на аерозоли, 
разтворими или химически активни газове и пари 
(ГГПИНХ), границите на средногодишната обемна 
активност на отделни радионуклиди във въздуха на 
работните помещения (ГСГОАВ) и границите на 
годишно постъпване на отделни радионуклиди в 
организма на работници чрез поглъщане (ГГППО).
ГГПИНХ , ГСГОАВ и ГГППО за работници са 
определени при очаквана ефективна доза 20 mSv.a-1. 
8. Границата на средногодишната обемна 
активност (Bq.m-3) на отделни радионуклиди в 
атмосферен въздух (на открито и в жилища) се 
определя, като се образуват отношенията на гра­
ницата на годишно постъпване чрез вдишване на 
шестте възрастови групи и обема въздух, вдишван 
за една година за съответната възрастова група, 
и се избира стойността на отношението за тази 
възрастова група, за която това отношение е най-
малко. При радионуклиди, които могат да бъдат 
в различни физико-химични форми, се прилагат 
изискванията на т. 17, 18 и 19.
9. В таблица 4 са посочени границите на го­
дишното постъпване на отделни радионуклиди в 
организма на лица от населението (ГГПИНХ) за 
съответните възрастови групи чрез вдишване на 
аерозоли, разтворими или химически активни 
(неблагородни) газове и пари и границите на 
средногодишната обемна активност на атмосферен 
въздух в жилища и на открито (ГСГОАВ), опреде­
лени за съответната критична възрастова група. 
ГГПИНХ и ГСГОАВ  за населението са определени 
при очаквана ефективна доза 1 mSv.a-1. 
10. Границата на средногодишната обемна 
активност за отделен радионуклид в питейната 
вода (Bq/l) се определя, като се образуват отно­
шенията на 1/10 (една десета) от границата на 
годишното постъпване на този радионуклид в ор­
ганизма чрез поглъщане (годишна ефективна доза 
0,1 mSv) и обема на поглъщаната вода за съот­
ветната възрастова група без група 1 (деца на 
възраст до една навършена година) и се избира 
стойността на отношението за групата, за която 
това отношение е най-малко. При радионуклиди, 
които могат да бъдат в различни физико-химични 
форми в питейната вода, се прилагат изисквани­
ята на т. 17, 18 и 19. Възрастова група 1 (деца на 
възраст до една навършена година) не се взема 
предвид, тъй като децата на тази възраст се хра­
нят главно с майчино мляко или други негови 
заместители. 
11. В таблица 5 са посочени границите на 
годишното постъпване (ГГППО) на отделни радио­
нуклиди в организма на лица от населението чрез 
поглъщане (очаквана ефективна доза 1 mSv.a-1) и 
границите на средногодишната обемна активност 
(ГСГОАПВ) на питейна вода (очаквана ефективна 
доза 0,1 mSv.a-1), определени за съответната кри­
тична възрастова група.
12. В таблици 6 и 7 са посочени границите на 
постъпване и облъчване на работници, дължащи 
се на краткоживеещи продукти на разпадане на 
радон и торон, както и коефициентите за пресмя­
тане на облъчването.
13. Границите за повърхностно радиоактивно 
замърсяване на кожата на работници са нормирани 
с цел ограничаване постъпването на радионук­
лидите в организма през кожата, при условие че 
общата замърсена площ на кожата е до 300 cm2. 
Ако това условие не е спазено, посочените в 
таблица 8 граници за повърхностно радиоактивно 
замърсяване на кожата трябва да се умножат с 
коефициент, равен на 0,5. 
14. В таблица 9 за радиоактивните благородни 
газове е посочена мощността на ефективната доза 
(Sv.d-1) от единица обемна активност (Bq.m-3) за 
възрастни (персонал и лица от населението), тъй 
като при тях е определящо външното облъчване 
при попадане в радиоактивен облак, а не вътреш­
ното облъчване в резултат на вдишване. 
15. Границите на средногодишните плътности 
на потоците частици за лица от пресонала са по­
казани в таблици 10 – 16. Посочените стойности 
на плътностите на потоците (частици на квадратен 
сантиметър за секунда – part.cm-2.s-1) отговарят на 
границите на дозите за работници за цялото тяло, 
кожата и очните лещи при време за облъчване 
1700 часа за една година. 
Плътностите на потоците частици във всички 
случаи, освен при контактно облъчване на кожата, 
са определени за два вида геометрии на облъч­
ване: изотропно лъчево поле (4 π геометрия) и 
облъчване на тялото откъм лицевата страна, т.нар. 
предно-задна (П-З) геометрия.